text: Kommunen sparer. Det gør borgerne ikke
  21 september 2013 kl. 09.51
  Kolding kommune har reduceret sit vandforbrug med 10 pct. Til gengæld har kommunens indbyggere øget forbruget.
  Vandforbruget i de kommunale bygninger i Kolding er siden 2010 faldet med i alt 10 %. Målet er at skære 25 % af vandforbruget senest i 2020.
  Til gengæld bruger indbyggerne i Kolding kommune mere vand.
  Kolding er med i Green Cities, hvis mål er ? ja, at være grønnere.
  Her er målsætningen et vandforbrug på højst 100 liter pr. døgn pr. person. I Kolding bruger hver indbygger 115 liter pr. døgn, og det er højere end tallet fra forrige år.
  - Vi skal nu i gang med at analysere tallene og overveje, hvilke lokale tiltag vi eventuelt skal lancere, siger Erling Rasmussen, der er medlem af Plan- og Miljøudvalget og af Green Cities styregruppe.
  Se mere om Green Cities her
  